{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o prijedlogu Pravilnika o jedinstvenom vizualnom identitetu zaštite prirode u Republici Hrvatskoj"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Damir Redžić","PRAVILNIK,\nIII. SUSTAV SIGNALIZACIJE I INTERPRETACIJE","Poštovani,\n\nu navedenom dokumentu ne nalazim niti jednu odredbu za obilježavanje biciklističkih putova u zaštićenom području gdje bi se uključili u raspravu. Obzirom da želimo u Hrvatskoj razviti cikloturizam bitno je definirati jedinstvena obilježja i za navedenu granu rekreacije i sporta (cestovni turizam, brdski biciklizam).","Primljeno na znanje","Ministarstvo zaštite okoliša i energetike podržava razvoj biciklizma, međutim, ovaj Pravilnik se odnosi na određivanje elemenata signalizacije i interpretacije zaštićenih područja, a ne biciklističkih putova.\nStoga je i izmaknut Prilog 3. Koji se odnosi na signalizaciju planinarskih putova."]
[2,"JU NP Sjeverni Velebit","III. SUSTAV SIGNALIZACIJE I INTERPRETACIJE,\nČlanak 8.","Poštovani,\nvezano uz stavak 3. ovog članka smatramo da HPS ili njegove članice prije traženja suglasnosti nadležne javne ustanove trebaju prethodno zatražiti suglasnost ministarstva kao što to rade i javne ustanove prilikom postavljanja signalizacije na svom području upravljanja te da treba propisati koju je dokumentacija potrebno dostaviti npr. lokacija postavljanja putokaza, vlasništvo i  kčbr., izgled table te način izvođenja radova…","Primljeno na znanje","Izraženo mišljenje prima se na znanje, a odnosi se na obveze iz Zakona o zaštiti prirode (Narodne novine, broj 80/2013, 15/2018, 14/2019 i 127/2019), a ne na konkretni izričaj članka 8. stavka 3. ovog pravilnika."]
[3,"Hrvatski planinarski savez","III. SUSTAV SIGNALIZACIJE I INTERPRETACIJE,\nČlanak 8.","Predlažemo da članak 8, stavak 2. glasi:\n(2) Planinarski putovi obilježavaju se sukladno Knjizi standarda za signalizaciju na planinarskim putovima koju utvrđuje Hrvatski planinarski savez.\n\nObrazloženje: Ispravke, izmjene i dopune Knjige standarda za signalizaciju na planinarskim putovima koje su nastale u međuvremenu od inicijalne pripreme nacrta Pravilnika do danas nije moguće sažeto opisati u formi komentara na e-savjetovanje (jer sadrže i grafičke priloge te niz manjih jezičnih poboljšanja) pa ih, zajedno s još nekoliko zapažanja Komisije za planinarske putove HPS-a, šaljemo putem elektroničke pošte. \nMeđutim, definiranje vizualnog identiteta signalizacije koja se koristi na planinarskim putovima ionako po svojoj prirodi jest u nadležnosti Hrvatskog planinarskog saveza pa predlažemo da se to tako i definira ovom odredbom. Hrvatski planinarski savez knjigu standarda i elemente vizualnog identiteta za planinarske putove utvrđuje putem svojih tijela i procedura, skrbeći da oznake budu u skladu s međunarodnim standardima i stvarnim potrebama na terenu. Slijedom toga, Hrvatski planinarski savez objavit će uskoro aktualnu i ažurnu Knjigu standarda za signalizaciju na planinarskim putovima na svojim mrežnim stranicama, što je ujedno i logičnije, praktičnije i aktualnije nego da ona bude objavljena u formi Priloga 3 u ovome Pravilniku.","Prihvaćen","Primjedba se prihvaća i s tim u svezi članak 8. stavak 1. mijenja se i glasi:\n„Planinarske putove unutar zaštićenih područja obilježavaju Hrvatski planinarski savez i planinarske udruge članice Hrvatskog planinarskog saveza sukladno standardima koje utvrđuje Hrvatski planinarski savez.“ \nStavak 2. se briše, a dosadašnji stavak 3. postaje stavak 2. \n\nSlijedom navedenog, u članku 11.  brišu se zarez, riječ i brojka „i 8.“, a ispred brojke „6.“ dodaje se riječ „i“. Također, brišu se riječi i brojka: „Prilog 3: Knjiga standarda za korištenje sustava signalizacije na planinarskim putovima“, kao i sam Prilog 3."]
[4,"JU NP Sjeverni Velebit","III. SUSTAV SIGNALIZACIJE I INTERPRETACIJE,\nČlanak 8.","Poštovani,\nzbog sigurnosti posjetitelja smatramo da je u st.1. potrebno dodati da planinarske puteve mogu obilježavati i održavati i javne ustanove koje upravljaju zaštićenim područjem","Djelomično prihvaćen","Izraženo mišljenje prima se na znanje i djelomično se prihvaća na način da se u članku 8. stavku 1. brišu riječi „i održavaju“."]